
转讜住驻讜转




	讘谉 讗讬砖 讞讬 讗讟讜 讻讜诇讬 注诇诪讗. 讘住驻专讬诐 诪讚讜讬拽讬诐 讻转讬讘 讞讬 讜拽专讬谞谉 讞讬诇 讜诪谉 讛讻转讬讘 讚讬讬拽 讛讻讬 砖诇讗 讻转讬讘 讞讬诇 讗诇讗 讞讬: 住讬驻专讗 讚讘讬 专讘. 诪讛讗专讬 讚专讬砖 砖讛讜讗 讞诪讜专 砖讘住驻专讬诐: 讘转讜讱 讛讘讜专. 砖讛讜讗 讘讗诪爪注 讛住驻专讬诐: 讗诇诪讗 讬讚注讬. 诪讚拽讗诪专 诇注讙诇 拽讗 讗转讬转 讜诇讗 诪爪讬 诇砖谞讜讬讬 讻讚诇注讬诇 讚讜诪讛 拽讚讬诐 讜讗诪专 诇讛讜 讚讛讬讬谞讜 讚讜拽讗 诇讗诇转专 讗讘诇 讻诇 讻讱 诇讗 讛讬讛 诪拽讚讬诐 讚讛讜讗 注爪诪讜 讗讬谞讜 讬讜讚注:




专讘 谞住讬诐 讙讗讜谉

讚讬诇诪讗 讚讜诪讛 讛讜讗 讚拽讚讬诐 诪讻专讬讝 诇讛讜. 讘诪住讻转 住谞讛讚专讬谉 讘驻专拽 讻诇 讬砖专讗诇 讬砖 诇讛谉 讞诇拽 (讚祝 爪讚) 讗诪专讬' 讗诪专 专' 讬讜讞谞谉 讗讜转讜 诪诇讗讱 砖讛讜讗 诪诪讜谞讛 注诇 讛专讜讞讜转 讚讜诪讛 砖诪讜:




转"砖 讚讗讘讜讛 讚砖诪讜讗诇 讛讜讜 诪驻拽讚讬 讙讘讬讛 讝讜讝讬 讚讬转诪讬 讗诪专 诇讬讛 讚讗诪专讜 诇讬 讻诇 讛谞讱 砖谞讬 讚诇讗 注讬讬诇转 诇诪转讬讘转讗 讚专' 讗驻住 讛讻讗 谞诪讬 诇讗 转讬注讜诇. 讗讬转讬讛 诇驻讬专讜砖讛 讘诪住讻转 讻转讜讘讜转 讘驻专拽 讛谞讜砖讗 讗转 讛讗砖讛 (讻转讜讘讜转 讚祝 拽讙) 讚转谞讜 专讘谞谉 讘砖注转 驻讟讬专转讜 砖诇 专讘讬 讻讜' 讗诪专 诇讛诐 诇讞讻诪讬 讬砖专讗诇 讗谞讬 爪专讬讱 谞讻谞住讜 讞讻诪讬 讬砖专讗诇 讗爪诇讜 讗诪专 诇讛诐 讗诇 转住驻讚讜谞讬 讘注讬讬专讜转 讜讛讜砖讬讘讜 讬砖讬讘讛 诇讗讞专 诇' 讬讜诐 砖诪注讜谉 讘谞讬 讞讻诐 讙诪诇讬讗诇 讘谞讬 谞砖讬讗 讞谞讬谞讗 讘专 讞诪讗 讬砖讘 讘专讗砖 讜讚讗诪专讬' 注诇讛 诇讗 拽讘讬诇 注诇讬讛 专' 讞谞讬谞讗 砖讛讬讛 专' 讗驻住 讙讚讜诇 诪诪谞讜 讘' 砖谞讬诐 讜诪讞爪讛 讬转讬讘 专' 讗驻住 讘专讬砖讗 讜讬转讬讘 专' 讞谞讬谞讗 讗讘专讗讬 讜讗转讗 诇讜讬 讬转讬讘 讙讘讬讛 讜诪砖讜诐 讛讻讗 诇讗 注讬讬诇讜讛 诇诇讜讬 诇诪转讬讘转讗 讚专拽讬注讗 注讚 讚讘注讗 砖诪讜讗诇 专讞诪讬 注诇讬讛 讜注讬讬诇讜讛:






专讬讟讘"讗

诪驻谞讬 砖讗谞讬 拽讘讜专讛 讘诪讞爪诇转 砖诇 拽谞讬诐. 讜讛讬转讛 诪转讘讬讬砖转 诪驻谞讬 讛专讜讞讜转 讗讞专讜转 砖砖讟讜转. 讜讗注"驻 砖讛讙讜祝 讗讬谞讜 讝讝 诪诪拽讜诪讜, 讬砖 诇讜诪专 讚讚讜讙诪转 诪讛 砖诪讻讜住讛 讛讙讜祝 讻讱 谞专讗讬转 讛谞砖诪讛. 讜讛讗讬 住讜讙讬讗 住讘专 诇讛 讻诪"讚 讛讻诇 谞讬讚讜谞讬诐 讘专"讛:





转讜住驻讜转 专讗"砖

讚转谞讬 住驻专讗 讚讘讬 专讘. 诪讗专讬 讚专讬砖 诇驻讬 砖讛讜讗 讞诪讜专 砖讘住驻专讬诐 讻诪讜 讗专讬 砖讛讜讗 讙讘讜专 砖讘讞讬讜转. 讘转讜讱 讛讘讜专 砖讛讜讗 讘讗诪爪注 讛住驻专讬诐:



砖讻诇 讛讝讜专注 讘专讘讬注讛 砖谞讬讛 讜讻讜'. 讜讛讗 讚讗讬讻讗 诪"讚 讘驻专拽 拽诪讗 讚专讗砖 讛砖谞讛 [讚祝 讟"讝 注"讗] 砖讘驻住讞 谞讚讜谉 注诇 讛转讘讜讗讛 讜诇讗 讘专"讛, 讜讬"诇 砖讻诇 讛讙讝讬专讜转 诪讝讻讬专讬谉 讘专"讛 讗诇讗 砖讗讬谉 诪住讻讬诪讬谉 注诇讬讛诐 诇讞转讜诐 讗诇讗 注诇 讻诇 讗讞讚 讘讝诪谞讛:





砖讬讟讛 诪拽讜讘爪转

诪驻谞讬 砖讗谞讬 拽讘讜专讛 讘诪讞爪诇转 砖诇 拽谞讬诐 - 讜讛讬转讛 诪转讘讬讬砖转 诪驻谞讬 讛专讜讞讜转 讗讞专讜转 砖砖讟讜转. 讜讗祝 注诇 驻讬 砖讛讙讜祝 讗讬谞讜 讝讝 诪诪拽讜诪讜 讬砖 诇讜诪专 讚讚讜讙诪转 诪讛 砖诪讻讜住讛 讛讙讜祝 讻讱 谞专讗讬转 讛谞砖诪讛. 讜讛讗讬 住讜讙讬讗 住讘专 诇讛 讻诪讗谉 讚讗诪专 讛讻诇 谞讬讚讜谞讬诐 讘专讗砖 讛砖谞讛:





诪讛专砖"讗 - 讞讬讚讜砖讬 讛诇讻讜转

讘转讜住' 讘讚"讛 讗诇诪讗 讬讚注讬 讻讜' 讻"讻 诇讗 讛讬讛 诪拽讚讬诐 讚讛讜讗 注爪诪讜 讻讜':





诪讛专砖"讗 - 讞讬讚讜砖讬 讗讙讚讜转

注"讘 砖谞讗诪专  讜讗转讛 讞诇诇 专砖注 谞砖讬讗 讜讙讜'. 驻讬专砖"讬 注诇 爪讚拽讬讛讜 讛讜讗 讗讜诪专 讻讜' 讘注专讻讬谉 (讬讝.) 讗诪专讜 砖讛讜讗 讛讬讛 爪讚讬拽 讜讚讜专讜 专砖注讬诐 诪"诪 拽专讬 诇讬讛 专砖注 注诇 砖注讘专 注诇 砖讘讜注转讜 诇谞讙讚 谞"谞: 


诪注砖讛  讘讞住讬讚 讗讞讚 讻讜'. 讻讘专 谞转拽砖讛 诪讝讛 讘注"讬 讚讗诪专讜 (讘"拽 拽讙: 转诪讜专讛 讟讜:) 讚讻诇 讞住讬讚 讗讞讚 讛讜讗 专"讬 讘专 讗诇注讗讬 讗讜 专讘讬 讬讛讜讚讛 讘谉 讘讘讗 讜讗讬讱 讬注诇讛 注诇 讛讚注转 砖讞住讬讚讬诐 讻讗诇讜 讬诇讻讜 讘诇讬诇讛 讘专"讛 讘讬讞讬讚讜转 诇讘讬转 讛拽讘专讜转 诇诇讜谉 砖诐 讘诪拽讜诐 讟讜诪讗讛 讜讛讗专讬讱 讜讛谞谞讬 讗拽爪专 讘讜讚讗讬 讛谞讻讜谉 讻讚讘专讬 讛专讬讟讘"讗 砖讚讘专 讝讛 讛讬讛 讘讞诇讜诐 讜讛谞谞讬 诪讜住讬祝 讘讝讛 诇驻讬 砖讝讛 砖讛拽谞讬讟转讜 讗砖转讜 讛讬讛 诇讜 住讘讛 砖讛讬讛 专"讬 讘专 讗诇注讗讬 注谞讬 讻诪驻讜专砖 讘谞讚专讬诐 (诪"讟:) 讜讗讜转讜 讚讬谞专 讗讞讚 砖讛讬讛 诇讜 谞转谉 诇注谞讬 讗讞讚 讜诇讗 谞砖讗专 诇讜 讻诇讜诐 讜诇驻讬 砖讛讞诇讜诪讜转 砖诇 诇讬诇 专"讛 讬讜转专 讗诪转讬讬诐 砖讛讜讗 讬讜诐 讛讚讬谉 讚诇讻讱 诪转注谞讬谉 讘讜 讻诇 讬诪讬讜 诪讬 砖专讜讗讛 讞诇讜诐 讘讜 讜讻讛讛讬讗 注讜讘讚讗 讚讘谞讬 讗讞转讬讛 讚专讬讘"讝 讚讞讝讜 诇讛讜 讘讞诇诪讗 讘专"讛 讚讘注讜 诇诪讞住专 砖讘注讛 诪讗讛 讚谞专讬 讻讜' 讘驻"拽 讚讘"讘 (讬.) 讝讛 讛讘讬讗讜 讙诐 诇讞住讬讚 讝讛 砖讛讬讛 专讜爪讛 诇讛砖转诪砖 讘讞诇讜诐 讘讝讜 讛诇讬诇讛 砖诇 专"讛 诇讬讚注 诇砖诪讜专 注爪诪讜 诪讻诇 转拽诇讛 讻讗诪讜专 讘注谞讬谉 讜诇讗 讬讛讬讛 注谞讬 注讜讚 讻"讻 讜砖诪注转讬 讚讙诐 讘讚讜专讜转 讗讞专讜谞讬诐 讛讬讜 诪砖转诪砖讬谉 讘讘注诇 讛讞诇讜诪讜转 注"讬 讛砖讘注讜转 讘砖诪讜转 讜讗诪专 砖讛诇讱 讘讗讜转讜 讞诇讜诐 讜诇谉 讘讘讛"拽 讜砖诪注 讘' 专讜讞讜转 讻讜' 谞拽讟 诇砖讜谉 专讜讞讜转 讜诇讗 谞驻砖讜转 讗讜 谞砖诪讜转 诇驻讬 砖讬讚讜注 砖讛讗讚诐 讬砖 诇讜 谞驻砖 专讜讞 讜谞砖诪讛 讛谞驻砖 讛讜讗 讛讞讜诪专 讜讛谞砖诪讛 讛讬讗 讛爪讜专讛 讜讛专讜讞 讛讜讗 讘讗诪爪注 讛诪讚讘拽谉 讻诇 讬诪讬 讞讬讬 讗讚诐 讜注"讻 讙诐 讘诪讜转讜 砖诇 讗讚诐 砖讛讙讜祝 诪转驻专讚 诪谉 讛谞砖诪讛 砖讛讙讜祝 讛讜诇讱 讗诇 讛注驻专 讜讛谞砖诪讛 讛讜诇讻转 诇诪注诇讛 讛专讜讞 砖讛讬讛 诪讚讘拽谉 讘讞讬讬诐 讗讬谞讜 诪转驻专讚 诪讛诐 诇讙诪专讬 讗诇讗 诇驻注诪讬诐 讛讜讗 砖讜专讛 讘诪拽讜诐 讛讙讜祝 讜诇驻注诪讬诐 砖讟 讘注讜诇诐 诇诪拽讜诐 砖讛谞砖诪讛 砖诐 讚讛讬讬谞讜 诪讗讞讜专讬 讛驻专讙讜讚 讜讻谉 诇拽诪谉 讚讗"诇 住诇讬拽 诇专拽讬注 讻讜' 讗讚讛讻讬 讗转讗 讻讜' 讛讬讬谞讜 谞诪讬 讛专讜讞 讛讛讜诇讱 诇诪注诇讛 讜诇诪讟讛 讜讝讛 注砖讛 讛讞住讬讚 讙诐 诇砖谞讛 讗讞专转 讘专"讛 砖讛讬讛 诪砖转诪砖 讙诐 讗讝 讘讞诇讜诪讜转 诇讬讚注 诇砖诪讜专 注爪诪讜 诪驻讜专注谞讬讜转 讛讘讗 诇注讜诇诐 讜讻谉 讬砖 诇驻专砖 讘讛讛讬讗 注讜讘讚讗 讚讝注讬专讬 讜讚砖诪讜讗诇 讚讗讝诇讬 诇讞爪专 诪讜转 讛讬讬谞讜 谞诪讬 注"讬 讞诇讜诐 讛讬讜 诪砖转诪砖讬谉 诇讛诇讱 砖诐 诇讬讚注 诪讛谞讛讜 讝讜讝讬: 


讗诇诪讗  讬讚注讬 讻讜'. 驻讬专砖讜 讘转讜住' 诪讚拽讗诪专 诇注讙诇 拽讗转讬转 讻讜' 注讻"诇 注"砖 讜诇讗 谞讬讞讗 诇讛讜 讻驻讬专砖"讬 讗诇诪讗 讬讚注讬 诪讬 讞砖讜讘 讘讬谉 讛讞讬讬诐 注讻"诇 讚讛讗 讚拽讗诪专 讚讞砖讬讘转 讘讛讗讬 注诇诪讗 讟讜讘讗 讛讬讬谞讜 讘注诇诪讗 讚专拽讬注讗 讚讜诪讬讗 讚讞砖讬讘谞讗 讘专拽讬注讗 讚驻' 注"驻 (拽讬讘:) 讜诇讗 讘注诇诪讗 讘注讬谞讬 讛讘专讬讜转 讚注讜讛"讝 拽讗诪专: 


讻讘专  拽讬讬诪转讬讛 诇讘谞讬讻诐 讻讜'. 讙诐 砖诇讗 谞讻讘砖讛 注讚讬讬谉 讗"讬 诪"诪 讻讬讜谉 砖讻讘专 谞讻讘砖讛 讗专抓 住讬讞讜谉 讜注讜讙 砖讛讬讗 诪讻诇诇 讗"讬 讜讙诐 讛专讗讛讜 讛' 诇诪砖讛 讗转 讻诇 讛讗专抓 讜讙讜' 讻诪驻讜专砖 诇注讬诇 诪讛讗讬 拽专讗 讛专讬 讻讗诇讜 讻讜诇讛 谞讻讘砖讛 诇驻谞讬讛诐: 


讜讗讬  住诇拽讗 讚注转讱 讚诇讗 讬讚注讬 讻讜' 讬砖 诇讚拽讚拽 诪讗讬 拽讗 诪讜讻讞 诪讛讗 讚讬讚注讬 讜讗讬诪讗 讻讚诪砖谞讬 诇注讬诇 讚讗讬谞砖 讗讞专讬谞讗 砖讻讬讘 讜讗讝讬诇 讜讗"诇 讛"谞 讛讻讗 诇讬诪讗 讚诇讗 讬讚注讬 讗诇讗 讚诪砖讛 讗讝讬诇 讜讗诪专 诇讛讜 讜讬"诇 讚诇讗 诪砖谞讬 讛讻讬 诇注讬诇 讗诇讗 诇讞讚 诪讘谞讬 专' 讞讬讬讗 讚拽讗诪专 讚诇讗 讬讚注讬 讜诪讬讬转讬 诇讬讛 诪讚讻转讬讘 讬讻讘讚讜 讘谞讬讜 讜诇讗 讬讚注 讚讗讬讻讗 诇诪讬诪专 讚诪讜讚讛 讚讗讬 讗转讬 讗讬谞讬砖 讜讗"诇 讬讚注讬 讗讘诇 专讘讬 讬讛讜谞转谉 讚诪讬讬转讬 诪讚讻转讬讘 讜讛诪转讬诐 讗讬谞诐 讬讜讚注讬诐 诪讗讜诪讛 诪砖诪注 讗驻讬诇讜 讘讚讘专 砖诪住驻专讬诐 诇讛诐 砖诐 讗讬谉 讬讜讚注讬诐 讜讚讜"拽:





讞讻诪转 砖诇诪讛

专砖"讬 讘讚"讛 讞讝讬讛 砖诪讜讗诇 诇诇讜讬 讛讻讬专讜 砖讛讬讛 讬讜砖讘 讻讜' 讜谞"讘 谞"诇:





专砖"砖

讙诪专讗 注讚 讚讗转讬 讜讗讝讬诇 诇讘讬 专讘. 注' 专讬砖 驻住讞讬诐 讘转讚"讛 讬讻谞住:



砖诐 诪转讜转讬 爪谞讜专讗. 讻爪"诇 讘诇讗 讘':





讛讙讛讜转 讬注讘"抓

讙诪' 讜讛诇讱 讜诇谉 讘讘讬转 讛拽讘专讜转 谞状讘 诇讗 谞转讻讜讬谉 讞诇讬诇讛 诇讛砖专讜转 注诇讬讜 专讛状讟 讚讛讬讬谞讜 讜讚讜专砖 讗诇 讛诪转讬诐 (住谞讛讚专讬谉 住讛,讘) 讙诐 诇讗 讛专注讬讘 注爪诪讜 讘砖讻讬诇 讻讱 讗诐 砖讛讬转讛 砖谞转 讘爪讜专转. 讜讗驻砖专 砖讘砖讘讬诇 讻讱 讛拽谞讬讟转讜 砖讛讬讛 讘讬转讜 专讬拽谉. 讗讜诇讬 注砖讛 讻讱 诇讜诪专 砖讞砖讜讘 讻诪转 讻注谞讬谉 砖注讜砖讬谉 讘转注谞讬转 (讻诪状砖 讘转注谞讬转 讟讝,讗):


砖诐 诪状讟 拽讗 讘讻讬转 讻讜' 谞"讘 砖诪讗 诪驻谞讬 砖诇讗 讛讬讛 讝拽谉 讜讛讬讛 讬讻讜诇 诇注砖讜转 讟讜讘讜转 讘注讜讛状讝 诪讛 砖诇讗 讬讜讻诇 讘讗讜转讜 注讜诇诐:





讘谉 讬讛讜讬讚注

"专址讘 驻旨职注指诇执讬诐 诪执拽旨址讘职爪职讗值诇" 砖讈侄专执讘旨指讛 讜职拽执讘旨值抓 驻旨职注指诇执讬诐 诇址转旨讜止专指讛. 谞专讗讛 诇讬 讛专讘讛 转诇诪讬讚讬诐 讛讙讜谞讬诐 砖讛诐 讘注诇讬 诪注砖讛, 讜诇讗 讞讻诪讬诐 讘诇讘讚 砖讬驻讛 讚讜专砖讬诐, 讜讗讬谉 讬驻讛 诪拽讬讬诪讬诐. 讗讬 谞诪讬 驻讜注诇讬诐 '驻讜注诇 讬诐', 讻诇讜诪专 驻注讜诇讛 砖诇 讛讬诐, 砖讗讬谞讜 讬讜爪讗 讞讜抓 诪谉 讛讙讘讜诇 砖诇讜, 讚讻转讬讘 (讬专诪讬讛讜 讛, 讻讘) 讗植砖侄讈专 砖址讉诪职转执旨讬 讞讜止诇 讙职旨讘讜旨诇 诇址讬指旨诐 讞指拽 注讜止诇指诐 讜职诇止讗 讬址注址讘职专侄谞职讛讜旨, 讜讻谉 讛转诇诪讬讚 讞讻诐 讗祝 注诇 驻讬 砖讬讞讻诐 讛专讘讛, 爪专讬讱 诇讬讝讛专 砖诇讗 讬爪讗 讞讜抓 诪谉 讛砖讜专讛 讜讛讙讘讜诇 砖诇 讚专讱 讗专抓, 讜诪讛 砖谞拽专讗 讘谉 讗讬砖 讞讬 讟驻讬 诪爪讚讬拽讬诐 讗讞专讬诐, 讻讘专 驻讬专砖 住讜讚谉 砖诇 讚讘专讬诐 专讘讬谞讜 讛讙讚讜诇 讘砖注专 专讜讞 讛拽讜讚砖 讛谞讚驻住 (讚祝 讻"讜) 讬注讬讬谉 砖诐, 讜诪讛 砖讗诪专讜 讚旨职转指讘址专 讙旨职讝执讬讝值讬 讚旨职讘址专职讚指讗 讜职谞指讞址转 讜职讟指讘址诇, 讛谞讛 讘讝讛 讛讬讛 注讜砖讛 讻讜谞转 讛址砖讈侄诇侄讙 [333], 砖讛讜讗 诪住驻专 砖诇砖讛 驻注诪讬诐 讗诇"祝 [111], 讜讬砖 讘讝讛 讘诪讛 砖诪讜注讬诇讬诐 诇讻诪讛 讚讘专讬诐, 讜讻谞讝讻专 讘讚讘专讬 专讘讬谞讜 讛讗专"讬 讝"诇, 讜讻谉 讘住驻专 谞讛专 砖诇讜诐 诇专讘讬谞讜 讛专砖"砖 讝"诇.



诪址注植砖讉侄讛 讘旨职讞指住执讬讚 讗侄讞指讚 砖讈侄谞旨指转址谉 讚旨执讬谞指专 诇侄注指谞执讬 讘旨职注侄专侄讘 专止讗砖讈 讛址砖旨讈指谞指讛 讘旨执砖讈职谞值讬 讘旨址爪旨止专侄转, 讜职讛执拽职谞执讬讟指转讜止 讗执砖讈职转旨讜止, 讜职讛指诇址讱职 讜职诇指谉 讘旨职讘值讬转 讛址拽旨职讘指专讜止转. 讛谞讛 讘讜讚讗讬 砖讛讗诪转 讬讜专讛 讚专讻讜, 砖讛谞讻讜谉 诇驻专砖 讘讝讛 讻诪讜 砖讻转讘 诪讛专砖"讗 讝"诇 讘砖诐 讛专讬讟讘"讗 讝"诇 砖讚讘专 讝讛 讛讬讛 讘诪专讗讛 讛讞诇讜诐 讜讝讛 讘专讜专 讜驻砖讜讟, 讗讱 讛讞诇讜诐 讛讝讛 专讗讛 讗讜转讜 诪转讜讱 讛专讛讜专讜 砖讛专讛专 讗讜转讛 讛诇讬诇讛 讘注谞讬谉 讛驻专谞住讛 砖诇 注讜诇诐 讛讝讛, 讜注谞讬谉 讝讛 讛讬讛 诇讜 讞讜抓 诪讚专讻讜 讜诪谞讛讙讜, 讻讬 讗讜转讜 砖讛讬讛 专讬讘"讘 讗讜 专"讬 讘谉 注讬诇讗讬 讛讬讛 讚专讻讜 讻诇 诇讬诇讛 诇讬砖谉 诪转讜讱 讛专讛讜专 讚讘专讬 转讜专讛, 讜诇讗 讛讬讛 谞讜转谉 注诇 诇讘讜 注谞讬谞讬 注讜诇诐 讛讝讛 讻诇诇, 讜专拽 讗讜转讛 讛诇讬诇讛 讛拽谞讟讛 砖讛拽谞讬讟转讜 讗砖转讜 讘砖讘讬诇 讛驻专谞住讛, 讛讬讗 讛讬转讛 住讘讛 砖讛专讛专 讘注谞讬谉 讛驻专谞住讛 砖诇 注讜诇诐 讛讝讛, 讜诇讻谉 诪讜讻讞 讗讜转诐 讛专讛讜专讬诐 砖诇讜 讛专讗讜 诇讜 诪谉 讛砖诪讬诐 诪专讗讛 讛讞诇讜诐 讛讝讛, 讜注谞讬谉 讝讛 砖诇 诪专讗讛 讛讞诇讜诐 专诪讝讜 讞讻诪讬谞讜 讝"诇 讘讚讘专讬讛诐, 讘讗讜诪专诐 讜职讛指诇址讱职 讜职诇指谉 讘旨职讘值讬转 讛址拽旨职讘指专讜止转, 注讜诇诐 讛讝讛 讗爪诇 讗讜转讜 讞住讬讚 谞讞砖讘 讻讘讬转 讛拽讘专讜转, 讜转诪讬讚 讛讬讛 谞讝讛专 讜谞砖诪专 诇讘诇转讬 讬砖讬诐 诪讞砖讘讜转讬讜 讜讛专讛讜专讬讜 砖诐, 砖谞讞砖讘讬诐 讗爪诇讜 讛专讛讜专讬诐 砖诇 注谞讬谞讬 注讜诇诐 讛讝讛 讻讟讜诪讗讛 砖诇 讘讬转 讛拽讘专讜转, 砖讛讗讚诐 谞砖诪讟 讜讘讜专讞 诪诪谞讛, 讜专拽 讗讜转讛 讛诇讬诇讛 讛住讬讘讛 讛讛讬讗 谞讚诪讛 诇讜 诇讛谞讬讞 讛专讛讜专讬讜 砖诐. 讜讟注诐 讗讞专 讬砖 讘讜讚讗讬 诇讞讻诪讬谞讜 讝"诇 砖讻讬谞讜 讝讛 讘砖诐 讘讬转 讛拽讘专讜转, 讜诇讗 讗诪专讜 专讗讛 讘讞诇讜诐, 讜注讬讬谉 讘住驻专 讛爪诇"讞 讝"诇 诪讛 砖讻转讘 讘讝讛.



讗指诪职专指讛 讞植讚指讗 诇址讞植讘侄专职转旨指讛旨. 讗驻砖专 砖讛讬讗 拽专讗讛 讗讜转讛 讘砖注讛 砖讗诪专讛 讞讘专转讬 驻诇谞讬转讗, 讜讗讜转讜 讛砖诐 讛讬讛 砖诐 驻诇讗讬 砖讛讜讗 讬讜讚注 砖诇 诪讬 讛讬讛, 讜诪讻讞 讝讛 讛讻讬专 讗讜转讜 讞住讬讚 诪讬 讛讬转讛 讗讜转讛 讗砖讛 讛拽讘讜专讛 讘诪讞爪诇转, 讜住驻专 讛讞诇讜诐 诇讗砖转讜 讻诪讜 砖讛讜讗, 讜讗诪专 讛砖诐 砖诇讛 讙诐 讻谉 讻讗砖专 砖诪注 讘讞诇讜诐, 讗讱 转诇诪讜讚讗 讛砖诪讬讟 讛砖诐 砖诇讛, 讻讬 讗讬谉 爪讜专讱 诇讛讜讚讬注谞讜 砖诪讛 讙诐 讻谉, 讗讜 讗驻砖专 砖诇讗 讛讝讻讬专讛 讗讜转讛 讘砖诪讛, 讗诇讗 讗诪专讛 讻诪讜 讚谞拽讬讟 讘砖"住, 讗讱 讘诪专讗讛 讛讞诇讜诐 谞讚诪讜 诇注讬谞讬 讗讜转讜 讞住讬讚 讗讜转诐 砖谞讬 专讜讞讜转 砖讛诐 诪诇讜讘砖讬诐 讘讚诪讜转 讛讙讜祝 砖诇讛诐, 讜讛讜讗 讛讬讛 诪讻讬专 讗讜转讛 讛讗砖讛 讘讞讬讬讛 讜讬讚注 诪讬 讛讬讗 讜讛讙讬讚 诇讗砖转讜.



讗指诪职专指讛 诇指讛旨: 讞植讘侄专职转旨执讬, 讗值讬谞执讬 讬职讻讜止诇指讛, 砖讈侄讗植谞执讬 拽职讘讜旨专指讛 讘旨职诪址讞职爪侄诇侄转 砖讈侄诇 拽指谞执讬诐. 讻转讘 讛专"讘 讘砖"注 讗祝 注诇 驻讬 砖讛讙讜祝 讗讬谞讜 讝讝 诪诪拽讜诪讜, 讬砖 诇讛讘讬谉 讚讜讙诪转 诪讛 砖诪讻讜住讛 讛讙讜祝 讻谉 谞专讗讬转 讛谞砖诪讛, 讜讛讗讬 住讜讙讬讗 住讘讬专讗 诇讬讛 讻诪讗谉 讚讗诪专 讛讻诇 谞讚讜谞讬诐 讘专"讛 注讚 讻讗谉 诇砖讜谞讜. 讗讱 讛讙讗讜谉 讛爪诇"讞 讝"诇 驻讬专砖 讻诇 讝诪谉 砖讘砖专 讛讙讜祝 拽讬讬诐 讗讬谉 讛谞驻砖 讬讻讜诇讛 诇讛驻专讚 诪诪谞讜 注讚 砖讬讻诇讛 讘砖专 讛讙讜祝 诇讙诪专讬 讜讗讝 注讜诇讛, 讜诇讻讱 诪爪讜讛 诇拽讘讜专 讘拽专拽注, 讻讚讬 砖讬讻诇讛 讛讘砖专 诪讛专讛, 讜诇讻谉 讛转讻专讬讻讬谉 讛诐 砖诇 驻砖转谉 砖谞专拽讘讬诐 讘诪讛专讛 讜诇讗 讬注讻讘讜 专拽讬讘转 讛讙讜祝, 讜讝讜 砖谞拽讘专讛 讘诪讞爪诇转 砖诇 拽谞讬诐 砖讛讬转讛 讗诪讛 注谞讬讛, 讜诇讗 讛讬讛 住驻讜拽 讘讬讚讛 诇讛诇讘讬砖讛 转讻专讬讻讬谉 驻砖转谉, 讜拽讘专讛 讗讜转讛 讘注讬讟讜祝 诪讞爪诇转 拽谞讬诐, 讜讝讛 讗讬谞讜 诪转专拽讘 讘谞拽诇 讻诇 讻讱, 谞砖讗专 讛讙讜祝 拽讬讬诐 讘讘砖专讜, 讜诇讗 讛讬转讛 讬讻讜诇讛 诇讛驻专讚 讜诇注诇讜转 诇诪注诇讛, 讜讘砖谞讛 砖谞讬讛 讛讬转讛 住讘讜专讛 讞讘专转讛 砖讘诪砖讱 砖谞讛 砖注讘专讛 谞专拽讘 讛诪讞爪诇转 注诐 讛讘砖专, 讜转讛讬讛 讬讻讜诇讛 诇注诇讜转 诇诪注诇讛 讜诇讻谉 讗诪专讛 诇讛 讘讜讗讬 讜谞砖讜讟, 讜讝讜 讛砖讬讘讛 砖注讚讬讬谉 诇讗 谞专拽讘 讛诪讞爪诇转, 讜诇讻谉 讙诐 讛讘砖专 诇讗 谞专拽讘, 讜讗讬谞讛 讬讻讜诇讛 诇注诇讜转 注讚 讻讗谉 诇砖讜谞讜. 讜驻讬专讜砖 讛专讘 讬讘讗 谞讻讜谉 诇驻讬 驻砖讟 讛诇砖讜谉, 讗讱 诪讛 砖讗诪专讜 砖讛讬转讛 讗诪讛 注谞讬讛 诇讻讱 谞拽讘专讛 讘诪讞爪诇转, 讝讛 讚讜讞拽, 讚诇讗 谞砖诪注 讻讝讗转, 讚讗诐 讬诪讜转 注谞讬 讜讚讗讬 讬注砖讜 诇讜 转讻专讬讻讬谉 诪砖诇 爪讘讜专, 讜注讜讚 讗诐 讛讬讛 讻讱, 讗诐 讻谉 讬讚讜注 讚讘专 讝讛 诇讗讞专讬诐 砖拽讘专讜 讗讜转讛 讻讱, 讜诪谉 讛讙诪专讗 谞专讗讛 砖诇讗 讛讬讛 讬讚讜注 讚讘专 讝讛 讗驻讬诇讜 诇讗诪讛, 讗诇讗 诪讻讞 讝讛 讛住驻讜专 砖诇 讛讞住讬讚, 砖讗讝 讗诪专讛 讗砖转讜 诇讗诪讛 讘讜讗讬 讜讗专讗讬讱 讘转讱 砖讛讬讗 拽讘讜专转 讘诪讞爪诇转, 讜讻谉 谞诪讬 诪讜讻讞 诪诪讛 砖讗诪专讛 讗讜转讛 讛专讜讞 诇讞讘专转讛 讚讘专讬诐 砖讘讬谞讬 诇讘讬谞讱, 谞砖诪注讜 讘讬谉 讛讞讬讬诐. 诇讻谉 谞专讗讛 诇讬 讘住"讚 讚诇注讜诇诐 讛讬转讛 拽讘讜专讛 讘转讻专讬讻讬谉 讻谞讛讜讙, 讗讱 讬讚讜注 砖讬砖 专砖注讬诐 讛谞拽专讗讬诐 讗诪讙讜砖讬 砖讚专讻诐 诇讞驻讜专 拽讘专讜转 讘诇讬诇讛 讘住转专, 诇讛驻砖讬讟 转讻专讬讻讬谉 砖诇 讛诪转讬诐 诇爪讜专讱 诪注砖讛 讻砖讜祝 讻谞讝讻专 讘讙诪专讗, 讜讗讜诇讬 砖拽专讛 诇讝讗转 讻讱 砖讗诪讙讜砖讬 诇拽讞 讛转讻专讬讻讬谉, 诪诪谞讛 讜谞讝讚诪谉 砖讛讬讛 讗爪诇 拽讘专讛 诪讞爪诇转 诪讜砖诇讻转 砖诐, 讜讻专讱 讗讜转讛 讘讛 讜讛讞讝讬专讛 诇拽讘专讛.



诇职砖讈指谞指讛 讛指讗址讞侄专侄转 讛指诇址讱职 讜职诇指谉 讘旨职讘值讬转 讛址拽旨职讘指专讜止转. 驻讬专讜砖 讗讞专 砖专讗讛 砖讘砖谞讛 砖注讘专讛 住讬讘讘讜 诇讜 讛专讛讜专讬诐 讗砖专 讛专讛专 讘注谞讬讬谞讬 注讜诇诐 讛讝讛 诇专讗讜转 讞诇讜诐 砖讘讜 讛爪诇讬讞 诪爪讚 讛驻专谞住讛, 诇讻谉 讙诐 讘砖谞讛 讝讜 讬砖谉 诪转讜讱 讛专讛讜专讬诐 砖诇 驻专谞住讛, 讻讚讬 诇专讗讜转 讞诇讜诐 讛谞讜讙注 诇讛专讜讜讞转讜.



讚旨执讝职注执讬专执讬, 讛植讜指讛 诪址驻职拽执讬讚 讝讜旨讝值讬 诇职讙址讘旨值讬 讗讜旨砖讈职驻旨职讝执讬讻职转旨值讬讛旨, 注址讚 讚旨职讗指转指讗 讜职讗指讝执讬诇 诇职讘值讬 专址讘, 砖讈职讻执讬讘指讗. 讗指讝址诇 讘旨址转职专指讛旨 诇址讞植爪址专志诪指讜侄转. 谞专讗讛 讜讚讗讬 讛讗讬 注讜讘讚讗 讜注讜讘讚讗 讚讝注讬专讬, 讛讬讛 讙诐 讻谉 讘诪专讗讛 讞诇讜诐, 讗讱 讗讜转讜 讞住讬讚 专讗讛 讛讞诇讜诐 诪转讜讱 讛专讛讜专讬诐 讗砖专 讛专讛专 拽讜讚诐 砖讬谞讛 讘注谞讬谞讬 注讜诇诐 讛讝讛, 讜诇讻讱 谞讗诪专 讘讜 诇谉 讘讘讬转 讛拽讘专讜转, 讻诪讜 砖谞讗诪专 诇注讬诇, 讗讘诇 砖诪讜讗诇 讜讝注讬专讬 讛诐 注砖讜 砖讗诇转 讞诇讜诐 注诇 讬讚讬 讻讜谞讜转 讜驻住讜拽讬诐 讛讬讚讜注讬诐 诇讛诐, 讻讚讬 诇专讗讜转 讗转 讛谞驻讟专, 讜诇砖讗诇 诪诪谞讜, 讜诇讻谉 讘转专讜讜讬讬讛讜 谞拽讬讟 '讞爪专 诪讜转', 讜诇讗 讗诪专 '讘讬转 讛拽讘专讜转', 讻讬 讞爪专 诪讜转 讛讜讗 诪拽讜诐 讗住讬驻讛 讜拽讘讜抓 专讜讞讜转 讛诪转讬诐 讗砖专 诪砖诐 讬注诇讜 诇诪转讬讘转讗 讚专拽讬注, 讜诪拽讜诐 讗住讬驻转谉 诇诪讟讛 谞拽专讗 讞爪专 诪讜转, 专爪讜谞讜 诇讜诪专 讞爪专 砖诇 专讜讞讜转 讛诪转讬诐.



讗植讘讜旨讛指 讚职砖职讈诪讜旨讗值诇. 转"砖 讚讗讘讜讛 讚砖诪讜讗诇 讜讻讜'. 讛谞讛 讘砖讗诇讜转 讜转砖讜讘讜转 讛讙讗讜谞讬诐 讻转讜讘 讘转砖讜讘讛 诇专讘讬谞讜 讛讗讬 讙讗讜谉 讝"诇, 讜讝"诇 讜砖砖讗诇转诐 讗讘讜讛 讚砖诪讜讗诇 诇诪讛 诇讗 谞拽专讗 讘砖诪讜, 讗诪专讜 砖讗讘讬讜 砖诇 砖诪讜讗诇 讛诇讱 讘住讞讜专讛 诇诪拽讜诐 专讞讜拽, 诇讬诪讬诐 诪爪讗讛 讗讜转讜 诪讚讬讬转 讗讞转 砖讛讬转讛 讬讜讚注转 讘诇砖讜谉 讛注讜驻讜转, 讜转讘注转讜 诇讚讘专 注讘讬专讛, 讜谞转谞讛 诇讜 讗诇祝 讻讻专讬 讻住祝, 讜讗诪专 诇讛 诇诪讛, 讗诪专讛 诇讜 砖诪注转讬 砖讘讝讛 讛诇讬诇讛 转讜诇讬讚 讘谉 砖诇讗 讬讛讬讛 讻诪讜讛讜 讘讞讻诪讛, 讜讻砖砖诪注 讝讛 讛诇讱 讘拽驻讬爪转 讛讚专讱 讘诇讬诇讛 诇讘讬转讜, 讜讬讚注 讗转 讗砖转讜, 讜谞转注讘专讛 讜砖讘 诇讚专讻讜 讘拽驻讬爪讛, 讜讻砖讘讗 讛讚讘专 诇讘讬转 讚讬谉 讛诇拽讜讛, 讜讬诇讚讛 讘谉 讜谞拽专讗 砖诪讜讗诇, 讜讗讞专 讻讱 讘讗 讗讘讬讜 讜讛注讬讚 注诇讬讜, 讜讛讬讛 砖诪讜讗诇 讗讜诪专 讗谞讬 讛专讙砖转讬 讻砖讛诇拽讜 讗转 讗诪讬 讜讛讻讜谞讬 讘专爪讜注讛 注诇 专讗砖讬, 砖诪拽讜诐 讛专爪讜注讛 谞讬讻专 讘专讗砖讬 砖驻爪注讜 讗讜转讬, 讜注诇 讝讛 讛讬讜 拽讜专讬谉 讗讜转讜 讗讘讜讛 讚砖诪讜讗诇, 诇讛讜讚讬注 诇讻诇 砖讗讘讬讜 讛讬讛. 讜谞专讗讛 诇讜诪专 砖讗诪讜 讛讬转讛 诪谞拽转 讗讜转诐 讛讬诪讬诐, 讜讛讬转讛 讟讛讜专讛 砖讗讬谉 诇讛 讚专讱 谞砖讬诐, 讚讗诐 诇讗 讻谉 讗讬讱 讘讗 注诇讬讛 转讬讻祝, 讜讛诇讗 讛讬转讛 爪专讬讻讛 讝' 谞拽讬讬诐 讜讟讘讬诇讛, 诪讗讞专 砖注讘专讜 讻诪讛 讬诪讬诐 诪砖讛诇讱 讘注诇讛 讻诪驻讜专砖 讘诪注砖讛, 讗讜 砖讻讘专 驻住拽讜 讚诪讬讛 讜讟讘诇讛 拽讜讚诐 讛诇讬讻转 讘注诇讛, 讜讘讚专讱 讛拽专讜讘 诇谞住 谞转注讘专讛 讗讜转讛 诇讬诇讛, 讜讛讗 讚诇讗 讞砖 诇诇注讝, 讜讛讬讛 诇讜 诇讛讜讚讬注 诇砖谞讬 讘谞讬 讗讚诐 砖讗讜转讛 诇讬诇讛 讛讜讗 讘讗 诇讘讬转讜 谞专讗讛 诇讬 讻讬 讜讚讗讬 拽驻讬爪转 讛讚专讱 注砖讛 注诇 讬讚讬 砖诐, 讜讛住讻讬诐 诇讛砖转诪砖 讘砖诐 讘砖讘讬诇 诪爪讜讛 诇讛讜诇讬讚 讘谉 讞讻诐 讙讚讜诇. 讗讱 讘讞讝专讛 讗讬讱 讬砖转诪砖 诇爪讜专讱 诪诪讜谞讜, 砖讛讜讗 诪讜讻专讞 诇讞讝讜专 转讬讻祝 讘砖讘讬诇 诪住讞专讜 砖讬砖 诇讜 砖诐 诪诪讜谉? 诇讻讱 注砖讛 讻讜谞转 讛砖诐 砖谞砖转诪砖 讘讜 驻注诐 讗讞转 诇爪讜专讱 讛诇讬讻讛, 讜诇爪讜专讱 讞讝专讛, 讜诇讻谉 诇讗 讛讬讛 讬讻讜诇 诇讛转注讻讘, 讜讙诐 诇讗 讛讬讛 讬讻讜诇 诇注砖讜转 讛驻住拽 讘讚讬讘讜专 砖讬讚讘专 注诐 砖讜诐 讗讚诐, 砖讗诐 讛讬讛 诪讚讘专 讛讬讛 谞驻住拽 讻讞 讛砖诪讜砖 砖注砖讛 拽讜讚诐 讬爪讬讗转讜, 讜爪专讬讱 诇注砖讜转 砖诪讜砖 讞讚砖 诇爪讜专讱 讞讝专转讜, 讜诇讻讱 讜讚讗讬 讗驻讬诇讜 注诐 讗砖转讜 诇讗 讚讘专 讻诇讜诐, 讗诇讗 讘注诇 讘砖转讬拽讛 讘专讙注 讗讞讚, 讜讛诇讱 诇讜 诇诪拽讜诪讜 讘讻讞 讗讜转讛 讛讗诪讬专讛 砖诇 砖诪讜砖 讛砖诐 讗砖专 讛讝讻讬专 拽讜讚诐 砖讬爪讗, 讜谞专讗讛 诇讬 讚讘专 讝讛 住讬讘讛 讚诇讗 讗住转讬讬注讗 诪诇转讗 砖讬讛讬讛 砖诪讜讗诇 谞住诪讱 诇拽专讗讜 专讘讬, 讘砖讘讬诇 注讬谉 讛专注 砖诇 讗讜转讛 诪讚讬讬转 砖讬讚注讛 砖讬讜诇讬讚 讘谉 讙讚讜诇 讘讞讻诪讛. 讜谞专讗讛 讻讬 讗诪讜 拽专讗转讜 砖诪讜讗诇, 诪驻谞讬 砖讬讚注讛 诪谉 讛转驻诇讛 砖讛转驻诇诇 专讬讘"讘 注诇 讗讘讬讜, 砖讬讜诇讬讚 讘谉 砖讬讛讬讛 讻砖诪讜讗诇, 讚讻转讬讘 讘讬讛 (砖诪讜讗诇 讗' 讙' 讻') 讻执旨讬 谞侄讗直诪指谉 砖职讈诪讜旨讗值诇 诇职谞指讘执讬讗 诇址讛殖', 讘砖讘讬诇 讗讜转讛 住讞讜专讛 砖诇 讛诪砖讬 讗砖专 诪讻专讜 讗讘讬讜 诇专讬讘"讘 讘讚讘讜专 讘注诇诪讗, 讜谞转讬讬拽专 讗讞专 讻讱 讜诇讗 专爪讛 诇讞讝讜专 讘讜, 讜诇讻讱 拽专讗转讜 砖诪讜讗诇, 砖转转拽讬讬诐 讘讜 转驻诇转 讛爪讚讬拽 专讬讘"讘 注"讛.



讗址讚职讛指讻执讬, 讞址讝职讬值讬讛旨 诇职诇值讜执讬 讚旨职讬指转执讬讘 讗址讘旨职专指讗执讬. 驻讬专讜砖 讘讗讜转讛 讞爪专 诪讜转, 砖讛讜讗 诪拽讜诐 讗住讬驻讛 讜拽讬讘讜抓 讛专讜讞讜转 砖谞讚诪讛 诇讜 讘诪专讗讛 讛讞诇讜诐, 谞讚诪讛 诇讜 讙诐 讻谉 砖讬砖 讘讜 诪拽讜诐 驻谞讬诪讬 砖砖诐 砖讜讻谞讬诐 专讜讞讜转 讛诪讻讜讘讚讬诐 讬讜转专, 讜诪拽讜诐 讞讬爪讜谉 砖砖诐 专讜讞讜转 拽讟谞讬诐 诪讗讜转诐 讛讬讜砖讘讬诐 讘驻谞讬诪讬, 讜诇讻谉 转专转讬 拽讗诪专 诇讬讛, 讛讗' 讗诪讗讬 讬转讘转 讗讘专讗讬, 讜诇讗 诇驻谞讬诐 砖讛讜讗 诪拽讜诐 诪讻讜讘讚 讬讜转专, 讜注讜讚 砖谞讬转, 诪"讟 诇讗 住诇拽转 诇诪转讬讘转讗 讚专拽讬注 讻讚 住诇讬拽 讗讘讗, 诪讗讞专 讻讬 诇讜讬 讜讗讘讜讛 讚砖诪讜讗诇 讛讬讜 讞讘专讬诐 讘转讜专讛 讘讛讬讜转诐 讘注讜诇诐 讛讝讛, 专讗讜讬 讙诐 讻谉 砖讬注诇讜 讜讬专讚讜 讘诪转讬讘转讗 讚专拽讬注 讘讬讞讚.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗祝 专' 讬讜谞转谉 讛讚专 讘讬讛. 注讬' 住讜讟讛 讚祝 诇讚 注"讘 转讜住' 讚"讛 讗讘讜转讬:


专砖"讬 讚"讛 讜谞讞转 讻讜' 讻讚讬 诇注住讜拽 讘转讜专讛. 注讬' 讘"拽 讚祝 驻"讘 注"讘 转讜住' 讚"讛 讗转讗:





驻谞讬 讬讛讜砖注

讘讙诪专讗 讘谉 讗讬砖 讞讬 砖讗驻讬诇讜 讘诪讬转转讜 拽专讜讬 讞讬 讻讜' 讜讛诪转讬诐 讗讬谞谉 讬讜讚注讬谉 诪讗讜诪讛 讗诇讜 专砖注讬诐 砖讘讞讬讬讛诐 拽专讜讬诐 诪转讬诐. 诇讻讗讜专讛 讗讻转讬 诇讗 讬讚注讬谞谉 驻讬专讜砖讗 讚拽专讗 讚拽讗诪专 讜讛诪转讬诐 讗讬谞谉 讬讜讚注讬谉 诪讗讜诪讛 讚讗讟讜 诪砖讜诐 砖讘讞讬讬讛诐 拽专讜讬诐 诪转讬诐 讗讬谞谉 讬讜讚注讬谉 诪讗讜诪讛. 讜谞"诇 讚拽讗讬 砖驻讬专 讗专讬砖讗 讚拽专讗 讚讻转讬讘 讻讬 讛讞讬讬诐 讬讜讚注讬诐 砖讬诪讜转讜 讜讛讬讬谞讜 讚讗讜转谉 讛爪讚讬拽讬诐 砖讘诪讬转转谉 拽专讜讬谉 讞讬讬诐 讘诪讛 砖讛讜诇讻讬谉 诪讞讬诇 讗诇 讞讬诇 讘讬砖讬讘讛 砖诇 诪注诇讛 讜谞讛谞讬诐 讙"讻 诪讝讬讜 讛砖讻讬谞讛 讗"讻 诪讛"讟 讙讜驻讗 讻诇 注谞讬谞诐 讘注讛"讝 讘转讜专讛 讜讘诪注砖讬诐 讟讜讘讬诐 注诇 讚专讱 讛转拽谉 注爪诪讱 讘驻专讜讝讚讜专 讻讚讬 砖转讻谞住 诇讟专拽诇讬谉 讻讚驻专讬砖讬转 诇注讬诇 讘住"驻 讛讬讛 拽讜专讗 讘诪讬诪专讗 讚专讘讬 讬讜讞谞谉 讚讗诪专 住讜祝 讗讚诐 诇诪讜转 讜讗"讻 诇驻"讝 诪住讬拽 砖驻讬专 讻讬 讛讞讬讬诐 讬讜讚注讬诐 砖讬诪讜转讜 讚诇驻讬 砖讬讜讚注讬诐 砖讬诪讜转讜 讜讞专讚讬谉 讜注爪讘讬谉 转诪讬讚 诪讬讜诐 讛诪讬转讛 讜讗讬谞谉 讬讜讚注讬诐 诪转讬 讬诪讜转讜 谞诪爪讗 讻诇 讬诪讬讛诐 讘转讜专讛 讜讘诪"讟 讜讘讻讱 诪讜住讬驻讬谉 讞讬讬诐 注诇 讞讬讬讛诐 砖讗讞专 诪讬转转诐 讜注"讝 诪住讬拽 讘住讬驻讗 讚拽专讗 讜讛诪转讬诐 讗讬谞谉 讬讜讚注讬诐 诪讗讜诪讛 讚讘专砖注讬诐 讛讜讗 诇讛讬驻讱 讜讛讻讬 驻讬专讜砖讜 讚拽专讗 讜讛诪转讬诐 讚讛讬讬谞讜 讛专砖注讬诐 砖讘讞讬讬讛诐 拽专讜讬讬谉 诪转讬诐 砖讗讬谞谉 注讜住拽讬谉 讗诇讗 讘讞讬讬 砖注讛 讜讗讬谞谉 讬讜讚注讬诐 诪讗讜诪讛 诪注谞讬谞讬 注讛"讘 讜诇砖诐 讻讱 拽专讜讬诐 诪转讬诐 砖讛专讬 谞诪砖诇讜 讻讘讛诪讜转 谞讚诪讜 讻讚驻专讬砖讬转 诇注讬诇 讙讘讬 住讜祝 讗讚诐 诇诪讜转 讜住讜祝 讘讛诪讛 诇砖讞讬讟讛. 诪讬讛讜 讘注讬拽专 讛注谞讬谉 砖爪讚讬拽讬诐 讘诪讬转转谉 拽专讜讬诐 讞讬讬诐 讜讛专砖注讬诐 讘讞讬讬讛诐 拽专讜讬诐 诪转讬诐 谞"诇 诇驻专砖 讘驻砖讬讟讜转 诇驻讬 砖讛讚讘专 讬讚讜注 砖讗讚诐 讛专讗砖讜谉 转讞诇转 讘专讬讗转讜 讛讬讛 讘讙"注 讜诇讗讞专 砖讞讟讗 讗诪专 诇讜 讛拽讘"讛 讻讬 讘讬讜诐 讗讻诇讱 诪诪谞讜 诪讜转 转诪讜转 谞"诇 讚讛讬讬谞讜 讘诪讛 砖讙讬专砖 讗讜转讜 讛拽讘"讛 讘讗讜转讜 讬讜诐 诪诪砖 诪讙"注 讜讝讜 讛讬转讛 诪讬转转讜 砖讞讝专 诇注讜诇诐 讛转讜讛讜 讜谞诪砖诇 讻讘讛诪讛 谞诪爪讗 讗"砖 讟讜讘讗 砖爪讚讬拽讬诐 讘诪讬转转谉 拽专讜讬诐 讞讬讬诐 诇驻讬 砖讛谉 讘讙"注 砖讛讜讗 转讞诇转 讘专讬讗转 讗讚诐 讛专讗砖讜谉 讜诪诪讬诇讗 讘专砖注讬诐 讛讜讗 诇讛讬驻讱 砖讘讞讬讬讛诐 拽专讜讬诐 诪转讬诐 讻讬讜谉 砖讗讬谉 诇讛诐 讞诇拽 讘注讛"讘 砖讛讜讗 讛讙"注 讻谞"诇:





爪诇"讞

讬讚注 讗讘讜谉 讘讛讗讬 爪注专讗 讜讻讜'. 专爪讜谞讜 诇讜诪专 讗诐 讻注转 转讬讻祝 讛讜讗 讬讜讚注 诪注爪诪讜 讚诇讗讞专 讝诪谉 诇讗 讛讜讛 讗讬讚讱 诪砖讬讘 讜诪谞讗 讬讚注 讚讛专讬 诪住讬拽 诇拽诪谉 讗讬谞砖 讗讞专讬谞讗 砖讻讬讘 讜讗诪专 诇讛讜 讜讗"讻 讙诐 诇专' 讞讬讬讗 讻砖讬诪讜转 讗讬谞砖 讗讞专讬谞讗 讬讜讚讬注 诇讜 爪注专 讘谞讬讜 讜诪讛 砖讗诪专 讬讚注 讗讘讜谉 讛讬讬谞讜 讗诐 讬讜讚注 诪注爪诪讜 讜讻谉 诪讛 讚讻转讬讘 讬讻讘讚讜 讘谞讬讜 讜诇讗 讬讚注 讛讬讬谞讜 砖诪注爪诪讜 诇讗 讬讚注:


讛诇讱 讜诇谉 讘讘讛"拽 注讬讬谉 讘讻讜转讘 讘注"讬 讜诪讛专砖"讗 讘讞"讗. 讜诇注谞"讚 讚注讜讛"讝 讛讜讗 讻驻专讜讝讚专 讘驻谞讬 注讜讛"讘 讜讛讬讬谞讜 讚专讱 诪砖诇 讜讗诪谞诐 讛拽讘专 讛讜讗 讛驻专讜讝讚专 诪诪砖 讻讬 讚专讱 砖诐 诪讜讻专讞 诇注讘讜专 诇注讜讛"讘 讜讛讞住讬讚 讛讝讛 转诪讬讚 讻诇谉 诪讞砖讘转讜 讜讻诇 讘拽砖讜转讬讜 讛讬' 讘注住拽讬 注讜讛"讘 讜诇讗 讘诇讘诇 诪讞砖讘转讜 讘注住拽讬 注讜讛"讝 讜讗诪谞诐 注讻砖讬讜 砖讛爪讬拽转讛讜 讗砖转讜 讜讙诐 诪爪讜专祝 诇讝讛 讙讜讚诇 注谞讬讜 讜讚讜讞拽 诪讝讜谞讜转讬讜 讜讗讜诇讬 诇讗 讛讬' 诇讜 专拽 讚讬谞专 讝讛 砖谞转谉 诇注谞讬 谞讻谞住 讘诪讞砖讘转讜 讚讗讙转 驻专谞住转讜 砖讛讜讗 注住拽讬 注讜讛"讝 砖讛讜讗 讘拽专讗 讚专讱 诪砖诇 驻专讜讝讚专 讜讝讛讜 谞拽专讗 讛诇讱 讜诇谉 讘讘讛"拽 砖讛讜讗 驻专讜讝讚专 讜注"讬 讛专讛讜专讬 讚诇讘讜 讘讚讗讙讛 讝讜 讛专讗讜 诇讜 诪谉 讛砖诪讬诐 讘讞诇讜诪讜 住讬驻讜专 讚砖转讬 专讜讞讜转:


砖讗谞讬 拽讘讜专讛 讘诪讞爪诇转 砖诇 拽谞讬诐 讜讻讜'. 讛讙诐 砖讻诇 讚讘专讬 专讝"诇 讘讗讙讚讜转 讬砖 讘讛诐 注谞讬谉 谞住转专 讜讘专诪讝 讜讘讞讬讚讛 讚讬讘专讜 诪"诪 讙诐 驻砖讟谉 砖诇 讛讚讘专讬诐 爪专讬讱 砖诇讗 讬讛讬讜 讚讘专讬诐 讝专讬诐 讜讬讜爪讗讬诐 诪讛讬拽砖 讛讟讘注. 讜诇讻讗讜专讛 转砖讜讘讛 讝讜 砖拽讘讜专讛 讘诪讞爪诇转 砖诇 拽谞讬诐 讜诪转讜讱 讻讱 讗讬谞讛 讬讻讜诇讛 诇砖讜讟 讘注讜诇诐 讛讜讗 讚讘专 讝专 诪讗讚 讜讻讬 讛讙讜祝 注讜诇讛 诪拽讘专讜 讛专讬 讛讙讜祝 诪讜讟诇 讻讗讘谉 讚讜诪诐 讘拽讘专讜 讗讘诇 讛专讜讞 讛讜讗 讛注讜诇讛 专讜讞 讛爪讚讬拽 注讜诇讛 诇诪注诇讛 讘讙讘讛讬 诪专讜诪讬诐 讜专讜讞 讛专砖注讬诐 谞转讜谞讛 讘讻祝 讛拽诇注 讗讘诇 讛讙讜祝 讘讬谉 砖诇 讛爪讚讬拽讬诐 讜讘讬谉 砖诇 讛专砖注讬诐 谞砖讗专 讘拽讘专 讗讱 讛讙讜祝 砖诇 讛爪讚讬拽 诪讜砖讻讘 讘诪谞讜讞讛 注讚 讬讙讬注 注转 拽抓 讗讝 讬注诪讜讚 诇讙讜专诇讜 诇拽抓 讛讬诪讬谉 讜讙讜祝 砖诇 讛专砖注 讘砖专讜 注诇讬讜 讬讻讗讘 讜拽砖讛 专诪讛 诇诪转 讻诪讞讟 讜讛谞驻砖 谞讬讚讜谞讬转 讘讻祝 讛拽诇注 讜诪讛 注谞讬谉 讛诪讞爪诇转 诇讛专讜讞 砖讗讬谞讜 讚讘专 讙砖诪讬 砖讬转注讟祝 讘诪讞爪诇转 砖"拽. 讜注讜讚 砖砖讜讘 诇砖谞讛 讗讞专转 讞讝专讛 讜讗诪专讛 诇讜 讘讜讗讬 讜谞砖讜讟 讜讛诇讗 讛砖讬讘讛 诇讛 讗砖转拽讚 砖讗讬谞讛 讬讻讜诇讛 讜讻讗砖专 讛砖讬讘讛 诇讛 讘讗诪转 诇讗 讻讱 讗诪专转讬 诇讱 讜讻讜'. 讜谞专讗讛 注"驻讬 砖讗诪专讜 讘诪住' 砖讘转 讚祝 拽谞"讘 注"讘 讻诇 诪讛 砖讗讜诪专讬诐 讘驻谞讬 讛诪转 讜讻讜' 讜讞讚 讗诪专 注讚 砖讬转注讻诇 讛讘砖专 讚讻转讬讘 讗讱 讘砖专讜 注诇讬讜 讬讻讗讘 讜谞驻砖讜 注诇讬讜 转讗讘诇 讛专讬 砖讻诇 讝诪谉 砖讘砖专 讛讙讜祝 拽讬讬诐 讗讬谉 讛谞驻砖 讬讻讜诇讛 诇讛驻专讚 诪诪谞讜 注讚 砖讬讻诇讛 讘砖专 讛讙讜祝 诇讙诪专讬 讜讗讝 注讜诇讛 讛专讜讞 诇诪注诇讛 讜诇讻讱 讛诪爪讜讛 诇拽讘讜专 讘拽专拽注 讻诪讘讜讗专 讘住谞讛讚专讬谉 讚祝 诪"讜 讻讚讬 砖讬专拽讘 讛讙讜祝 诪讛专讛 讜诇讻讱 讛转讻专讬讻讬谉 讛诐 砖诇 驻砖转谉 讛讻诇讬诐 讜谞专拽讘讬诐 诪讛专讛 砖诇讗 讬注讻讘讜 专拽讬讘转 讛讙讜祝 讜讝讜 砖谞拽讘专讛 讘诪讞爪诇转 砖"拽 砖讛讬转讛 讗诪讛 注谞讬' 讜诇讗 讛讬' 住讬驻讜拽 讘讬讚讛 诇讛诇讘讬砖讛 转讻专讬讻讬谉 砖诇 讘讙讚讬 驻砖转谉 讜拽讘专讛 讗讜转讛 讘注讬讟讜祝 诪讞爪诇转 砖诇 拽谞讬诐 讜讝讛讜 讗讬谞讜 诪转专拽讘 讻诇 讻讱 讘谞拽诇 谞砖讗专 讙诐 讛讙讜祝 拽讬讬诐 讘讘砖专讜 讜诇讗 讛讬转讛 讬讻讜诇讛 诇讛驻专讚 讜诇注诇讜转 诇诪注诇讛 讜讗诪谞诐 讘砖谞讛 讛砖谞讬' 讛讬转讛 讛砖谞讬' 住讘讜专讛 砖讻讘专 讘诪砖讱 砖谞讛 砖注讘专讛 谞专拽讘 讛诪讞爪诇转 注诐 讛讘砖专 讜转讛讗 讬讻讜诇讛 诇注诇讜转 诇讻谉 讗诪专讛 诇讛 讘讜讗讬 讜谞砖讜讟 讜讝讛讜 讛砖讬讘讛 诇讛 砖注讚讬讬谉 诇讗 谞专拽讘 讛诪讞爪诇转 讜诇讻谉 讙诐 讛讘砖专 诇讗 谞专拽讘 讜讗讬谞讛 讬讻讜诇讛 诇注诇讜转:





驻转讞 注讬谞讬诐

讚转谞讗 住驻专讗 讚讘讬 专讘 讘讬讜诪讗 讚住转讜讜讗. 驻讬专砖"讬 转讜专转 讻讛谞讬诐. 讻诇讜诪专 讚讛诐 拽讘诇讜 转讜专讛 砖讘注"驻 讜讛讬"诇 驻讬专讜砖 转讜专转 讻讛谞讬诐 讜讛诇讬诪讜讚讬诐. 讜讛讬讬谞讜 诪讗讬 讚转谞讬 讘谞讬讛讜. 讜讗砖转讛讜讬讬 讗砖转讛讬 住讚讜专 转讜专转 讻讛谞讬诐 注讚 专讘 砖讛讜讗 住讬讚专讜 讜诪转谞讬 诇讛讜 诇转诇诪讬讚讬讜 讻讚讗诪专讬谞谉 诇注讬诇 讚祝 讬"讗 注"讘 讜讛住转诐 砖讘讜 住转诐 讻专讘讬 讬讛讜讚讛 讻讚讗诪专讬谞谉 驻专拽 讛谞讞谞拽讬谉 住转诐 住驻专讗 专讘讬 讬讛讜讚讛 讜讻"讻 讛专诪讘"诐 讘讛拽讚诪转讜 诇讞讬讘讜专 讚专讘 住讬讚专 住驻专讗 讜住驻专讬 讜讚诇讗 讻诪讬 砖讗诪专 讚专' 讬讛讜讚讛 讞讬讘专讜 讜讛讜讻讬讞 讻谉 讛专讘 讬砖"专 讚讘驻' 诪爪讜专注 讗诪专讜 讘住驻专讗 讗"专 讞讬讬讗 讛砖讘转讬 诇驻谞讬 专讘讬 讜讙诐 讗谞讬 讛爪注讬专 诪爪讗转讬 讘住驻专讬 驻' 砖诇讞 讚砖谞讬谞讜 讘驻' 爪讬爪讬转 专讘讬 讗讜诪专 讝讜 拽讚讜砖转 爪讬爪讬转 讜讻讜' 讜讘住讜祝 讛驻专砖讛 诪注砖讛 砖讘讗讛 诇讘讬转 诪讚专砖讜 砖诇 专讘讬 讞讬讬讗 注"砖 讜诇诪"讚 讚住驻专讗 专' 讬讛讜讚讛 讞讬讘专讜 诇讚讬讚讬讛 讙诐 住驻专讬 讞讬讘专讜 专"砖 讜诇讬转讗 讚诪讝讻讬专 专讘讬 讜专讘讬 讞讬讬讗 讗诇讗 讛讗诪转 砖专讘 讞讬讘专 讜住讬讚专 住驻专讗 讜住驻专讬. 讜诪砖讜诐 砖专讘 讛讜讗 砖讞讬讘专 住驻专讗 讜住讚专讜 注讚讬谉 诇讗 谞转驻砖讟 讛专讘讛 讘讬诪讬 专' 讬讜讞谞谉 讻讚讗诪专讜 讘讬讘诪讜转 讚祝 注"讘 讗诪专 专' 讬讜讞谞谉 诇专"诇 专讗讬转讬 诇讘谉 驻讚转 砖讬讜砖讘 讜讚讜专砖 讻诪砖讛 诪驻讬 讛讙讘讜专讛 讗"诇 讚讬讚讬讛 诪转谞讬转讬谉 讛讬讗 讛讬讻讗 讗"诇 讘转讜专转 讻讛谞讬诐 讗讝诇 专' 讬讜讞谞谉 转谞讬讬讛 讘转诇转 讬讜诪讬 讜住讘专讬讛 讘转诇转 讬专讞讬. 讗诪谞诐 诪讬讛讜讛 讛讜讜 注讬拽专 住驻专讗 讜住驻专讬 讚讛讜讜 转讜专讛 砖讘注"驻 讜驻讬专讜砖讗 讚拽专讗讬 讻讚讗诪专谉. 讜讘讞讙讬讙讛 讚祝 讙' 讗诪专讜 讚讛谞讛讜 转专讬 讗诇诪讬 讚讘注讗 专讘讬 专讞诪讬 注诇讬讬讛讜 讜讗砖转讻讞 讚讛讜讜 讙诪讬专讬 住驻专讗 讜住驻专讬:


讘注讬谞讗 讗讘讗 讘专 讗讘讗 讗讘讜讛 讚砖诪讜讗诇 讜讻讜' 讻转讘 讛专诪"注 讘讙诇讙讜诇讬诐 砖拽讘诇 诪诪讛专"讬 住专讜拽 讻讬 讗讘讜讛 讚砖诪讜讗诇 讛讬讛 砖诪讜讗诇 讛专诪转讬 讜砖诪讜讗诇 讘谞讜 讙诇讙讜诇 砖讗讜诇 讜诪砖讜"讛 谞拽专讗 讗讘讜讛 讚砖诪讜讗诇 转诪讬讚 讜讻砖诐 讚砖讗讜诇 讛诇讱 讗讞专 砖诪讜讗诇 讗讞专 诪讜转讜 讻讱 讛诇讱 砖诪讜讗诇 讗讞专 讗讘讬讜 讗讞专 诪讜转讜 讜讻砖诐 砖讗诪专讛 诇砖讗讜诇 讗转 诪讬 讗注诇讛 诇讱 讻讱 讗诪专讜 诇砖诪讜讗诇 讟讜讘讗 讗讘讗 讗讬讻讗 讜讻砖诐 讚讗诪专 砖诪讜讗诇 诇砖讗讜诇 诪讞专 讗转讛 注诪讬 讘诪讞讬爪转讬 讻讱 讗诪专 诇讜 讗讘讬讜 讚诇注讙诇 讗转讬转 讜讞砖讬讘转 讝讛转"讚. 讜讘住驻专 讬讜讞住讬谉 讻转讘 讚谞拽专讗 讗讘讜讛 讚砖诪讜讗诇 注诇 诪讛 讚讗讬专注 诇讜 讚讘讗 注诇 讬讚讬 砖诐 讜讛讜诇讬讚 砖诪讜讗诇 讻诪讜 砖讻转讜讘 讘讛诇讻讜转 讙讚讜诇讜转 住讜祝 讙讬讟讬谉 讚祝 驻' 讜专诪讝讜讛讜 讛转讜住' 讘拽讬讚讜砖讬谉 讚祝 注"讙 注"砖. 讜讗讞专 讝诪谉 专讗讬转讬 讘转砖讜讘讜转 讛讙讗讜谞讬诐 讻转讬讘转 讬讚 住讬诪谉 讬"讙 讜砖诐 谞讗诪专 讛讗讬 注讜讘讚讗 讘讗讜专讱 讜讻转讜讘 砖诐 讚诇讻讱 谞拽专讗 讗讘讜讛 讚砖诪讜讗诇 诇讛讜讚讬注 诇讻诇 砖讛讜讗 讗讘讬讜 讻诪"砖 住驻专 讬讜讞住讬谉:





讬讚 讚讜讚

讚转讘专 讙讝讬讝讗 讚讘专讚讗 讜谞讞讬转 讜讟讘诇 讘"拽 注"讘 讚"讛 讗转讗 讗讬讛讜:


讘谞讬 专' 讞讬讬讗 谞驻拽 诇拽专讬讬转讗. 讗诪专讬 砖驻专 驻' 讘讛专:


诪注砖讛 讘讞住讬讚 讗讞讚 砖讛拽谞讬讟转讜 讗砖转讜 注讬讬谉 专"讛 讬"讚 讚"讛 讘驻住讞:


专砖"讬 讞诇诇 专砖注. 注讬谉 讬讜住祝 讻"讗 注"讘. 驻专砖转 讚专讻讬诐:


转讜住驻讜转 讚"讛 讘谉 讗讬砖 讞讬. 砖驻转讬 讬砖讬谞讬' 拽"讻 注"讗:


转讜住驻讜转 讚"讛 讗诇诪讗 讬讚注讬. 专爪讜祝 讗讛讘讛:

讝讻专 讬讛讜住祝

专砖状讬 讚状讛 诇拽专讬讬转讗 注专砖"讬 讘讬爪讛 讟状讘 讜专砖状讬 注"讝 诪讜状讗 : 讜诇讗 讬讚注讬 讛讗专讬状爪. 讜讗状诇 诇讛住状讚 讗专讬状爪 讙讜驻讬壮 讚拽讗诪专 讛诪住驻专 讻讜壮 讜爪状诇 诇诇讬砖谞讗 拽诪讗 讚讘诪讬诇讬 讚讞讬讬诐 诪讜讚讬注讬诐 诇讛诐 砖讬转驻诇诇讜 讜诇讗 诪讛 砖诪讚讘专讬诐 注诇讬讛诐: 专砖状讬 讚状讛 讘专讚 讻讜' 住诪讜讱 诇专讘讬注讛 专讗砖讜谞讛. 专状诇 讘转讞诇转 专讘讬注讛 砖谞讬壮 砖讛讜讗 住诪讜讱 诇专讘讬注讛 专讗砖讜谞讛: 讚状讛 讞讝讬讬讗 诇诇讜讬 讞讘讬专讜 讜讙讬壮 专砖状诇 讛讻讬专讜 讜注讬壮 讘讛拽讚诪转 讛专诪讘状诐 诇住壮 讛讬状讚 讜注状砖 讘专讗讘状讚 砖讻转讘 砖砖诪讜讗诇 拽讬讘诇 诪诇讜讬 讜讛讻状诪 讻转讘 砖诇讗 讬讚注 诪谞讬谉 诇讜 讜注讬壮 讘注专讜讘讬谉 讚祝 讬壮 注状讗 讗诪专 砖诪讜讗诇 诪砖诪讬壮 讚诇讜讬 讜讻谉 讘住讜讻讛 讝状讗 讜谞讚专讬诐 驻讘"讗 讜讙讬讟讬谉 讬讙状讘 讜诪谞讞讜转 诇讞"讘 讜注状砖 诇讟状讘, 讜注讬壮 专砖讘状诐 讘"讘 拽讬讗"讘 讜专砖状讬 讞讜诇讬谉 拽讬讙状讘 讚状讛 注砖讜诐 讜转讜住壮 注状讗 讬讟状讗 讚状讛 讗诪专 讜转讜住壮 讞讜诇讬谉 讬"讗 讗壮 讜诇状讚 讗壮 讜讻讛状讙 讘讻状诪: 讜讘讬专讜砖诇诪讬 砖讘讬注讬转 住驻状讝 讜讬专"讜 住讜讟讛 驻状讙 讜讗讬转 讚讗诪专 砖诪讜注转讗 诪砖诪讬壮 讚讝注讬专 诪讬谞讬壮. 讜注讬专状讜 驻状讘 讚住谞讛讚专讬谉, 讜讗祝 砖讻状讝 专拽 注诇 讛专讜讘 讜讻谉 诇驻注诪讬诐 讙诐 讛专讘 讘砖诐 转诇诪讬讚讜 讜讻诪讘讜讗专 讘讞讬壮 诇砖讘转 讟讜状讘 讜注砖状讘 , 讜讘讝讛 诪住讜诇拽 讙"讻 拽讜砖讬转 诪讛专爪讛状讞 讘讛讙讛讜转 诇砖讘转 诇讝状讗 讗诪专 专讘 住驻专讗 诪砖讜诐 专壮 讞讬讬讗 讚讛专讬 讛讜讗 诇讗 专讗讛 讗讜转讜, 讜诇驻诪状砖 讘讞讬壮 诇讘专讻讜转 诇讚状讘 谞讬讞讗 讘驻砖讟讜转 讘诇讗状讛 讜注状注 讘讛讙专爪讛状讞 诇住讜讻讛 讛状讘 专' 诇讜讬 讘砖诐 专状诪 讬注状砖, 讜讻谉 诪状砖 讘住讜讻讛 诪讛状讘 讗状专 讬专诪讬壮 诪砖讜诐 专砖讘状讬, 讜讘驻专拽 讛专讜讗讛 讞讝拽讬壮 讘砖诐 专壮 讬专诪讬壮 讻讱 讛讬壮 专砖讘状讬 讗讜诪专, 讜讘讗诪转 诪讛 砖讛讘讬讗 专讗讬壮 诪住讜讻讜转 讻谞"讗 讗诪专 专讘 砖砖转 诪砖讜诐 专讗讘状注 讗讬谞讜 专讗讬壮 讻诇诇 诇驻诪砖状讻 诇讞诇拽 讛讬讻讬 砖讗诪专 诪砖讜诐 诇讗诪专 驻诇讜谞讬 讜讻讛状讙 注讬壮 讘注专讜讘讬谉 住讚"讘, 讜注讘驻壮 讛诪讘讬讗 讚祝 诇壮 讜讘住讜讻讛 讚祝 讟壮 专讘 砖砖转 诪砖讜诐 专状注 讜注讬壮 住谞讛讚专讬谉 注讜状讗 专状讻 诪砖讜诐 专状注 讜讻谉 专讬状讞 诪砖诪讬壮 讚专壮 讬讜住讬 讜专砖讘状讬 讘讘专讻讜转 讝状讘 讜讘讻状诪 诇专讜讘, 讜注讬壮 转讜住壮 讘专讻讜转 诇讚状讗 讚状讛 讗诪爪注讬讜转 讜转讜壮 注状讗 谞讟"讗 讜谞讚讛 讜"讘 讙讘讬 讗专讬壮壮讞 诪砖讜诐 专砖讘讬讜状爪 讛讻讗 诪砖诪注 砖讛讬壮 专讘讜 讻讜壮 讜注讬壮 讬讜诪讗 诪讙状讘 讚讛砖状住 讙讜驻讬壮 拽专讬 诇讬壮 诇专砖讘讬状爪 专讘讜 砖诇 专壮 讬讜讞谞谉 讜注讬壮 讙讬讟讬谉 诇讘"讗 讜讛讗诪专 , 讜注壮 砖讘讜注讜转 诪壮 注状讗 讗专谞讘讬"爪 讗诪专 砖诪讜讗诇 讜讗谉 讚专讘讗 专讘讜 谞讜诇讚 讘讬讜诐 砖诪转 专状讬 转诇诪讬讚讜 讚砖诪讜讗诇, 讜注讬壮 专砖讘状诐 驻住讞讬诐 拽谞状讗 讜诇讜讬 讜砖诪讜讗诇 讞讘专讬诐 讛诐 讜注讬壮 砖讘转 拽讞状讘 讜讞讚讗 诪诇讜讬 讜注讬壮 讘讬讜诪讗 驻讝状讘 讚讞砖讬讘 诇砖诪讜讗诇 拽讜讚诐 诇讛讗 讚诇讜讬, 讜注壮 讘状讘 诪"讘 讘' 讗讘讜讛讗 讚砖诪讜讗诇 讜诇讜讬 讬注砖状讛 讜诪状砖 注讜讚 讛讻状诪 讘讛拽讚诪转 讛专诪讘状诐 诪讛讗 讚驻状拽 讚住谞讛讚专讬谉 讚讛讜讬 诪砖转拽讚 专壮 诇诪住诪讻讬壮 诇砖诪讜讗诇壮 转诪讛谞讬 讚讛讗 砖诐 讘驻状拽 讬讚状讗 诪讘讜讗专 讘专壮 讬讜讞谞谉 讚讛讜讬 诪砖转拽讚 讜讻讜壮 讜诇讗 讛讜讝讻专 砖诪讜讗诇 , 讗讘诇 讻讜谞转讜 注诇 讛讗 讚砖诪讜讗诇 讜专壮 讘驻状讝 讚讘状诪 讚诪讘讜讗专 讻讚讘专讬讜 :

